காரியமே கண்ணாக இருந்தான். நீலா அவனுடைய மாறுதல்களைக் கவனித்தவளாய் , ஆனால் , அதைக் கவனித்ததாகக் காட்டிக் கொள்ளாதவளாய் அமர்ந்திருந்தாள். கேசவன் வாய்ப்புக் கிடைக்கும் போது அவளிடம் ஐ யாம் சாரிஎன்று மன்னிப்புக் கேட்டுக்கொள்ளப் போகிறான் என்று அவள் எதிர்பார்த்தாள்...ஆனால் , கேசவன் ஒரு நாள் லீவில் தன்னைக் கடுமையாக ஆத்ம சோதனை செய்து கொண்டு , பெண்கள் அவர்களுடைய பார்வைகள் , சிரிப்புகள் , இவற்றின் அர்த்தங்கள் ஆகியவற்றிலெல்லாம் முற்றும் நம்பிக்கை இழந்த ஒரு விரக்தி நிலை அடைந்திருந்தான் , என்பது அவளுக்குத் தெரியவில்லை.